стоки, а по-скоро, че поради присъствието и участието на членове на партията в дружеството, то може да очаква по-благоприятно третиране и подкрепа от властите, което косвено влияе върху разходите и цените. Освен това присъствието на членове на Китайската комунистическа партия („ККП“) в дружеството и фактът, че дружеството улеснява дейностите по партийно изграждане и участието му във „вземането на решения“, показва ясно, а не е само предположение, както твърди Xiamen Xiashun след окончателното разкриване, че дружеството не е независимо от държавата и е длъжно да се съобразява по-скоро с политиката на ККП, отколкото с пазарните сили. Поради това този аргумент се отхвърля.
 (282)
 Макар че всеки служител има право да изповядва религия или да членува в политическа партия по свой избор, ситуацията в Китай е различна, тъй като Китай е еднопартийна държава и ККП е равнозначна на държавата и нейното правителство (47). Следователно наличието на членове на ККП в дружеството, които организират редовни дейности по „партийно изграждане“ и имат права за „вземане на решения“, както е посочено в съображения 279 и 281 по-горе, е равнозначно на държавно присъствие в дружеството. Във връзка с дейностите на партийния комитет Комисията първо би искала да поясни, че дейностите по „партийно изграждане“ се използват от Комисията в смисъл на „дейности за укрепване на партийния дух в дружеството“ или за „развитие на свързани с партията дейности, за да се гарантира общото ръководство на партията“ в съответствие с официалните насоки (48). Комисията припомня, че както е пояснено в съображение 281 по-горе, партийните комитети в дружеството наистина имат най-малкото косвено, макар и поне потенциално нарушаващ (търговията) ефект, поради тясната взаимовръзка между държавата и ККП в Китай.
 (283)
 Второ, Xiamen Xiashun оспори заключението на Комисията в съображение 209 от временния регламент, че Xiamen Xiashun е част от трудовите нарушения на национално равнище. Xiamen Xiashun заяви, че неговите заплати са значително по-високи от тези на неговите конкуренти. Освен това Xiamen Xiashun отбеляза, че доказателствената тежест за производителите износители да опровергаят твърдяната de facto презумпция за наличието на „значителни нарушения“ е станала толкова непосилна, че не е възможно да бъде изпълнена от което и да било отделно дружество. Xiamen Xiashun отбеляза, че на практика това означава, че: i) е напълно неясно как и с какви доказателства дадено дружество би могло да опровергае презумпцията, че неговите разходи, например разходите за труд, са в нарушение; и ii) дори ако бъде предоставено конкретно фактическо доказателство, което показва относително значителни разлики в разходите между производителите износители, това няма да накара Комисията да постави под съмнение своята prima facie констатация за наличието на „значителни нарушения“.
 (284)
 Комисията припомни, че както е установено в раздел 3.3.1.7 от временния регламент, заплатите в Китай са изкривени inter alia поради ограниченията на мобилността вследствие на ограниченията на системата за регистрация на домакинствата (hukou), както и поради липсата на независими синдикати и колективно договаряне. Тъй като констатациите на Комисията в раздел 3.3.1.7 показват наличието на хоризонтални нарушения в национален мащаб на китайския пазар на труда, сериозността на тези нарушения води до заключението, че заплатите в Китай не са достоверни. Няма елементи